recursal/SuperWikiNEXT-32B huggingface dataset:
Vasemmalta oikealle: Heikki A. Reenpää, Olavi Paavolainen ja Hannes Reenpää.
**Hannes Reenpää** (vuoteen 1935 **Renqvist**; 17. marraskuuta 1900 Helsinki – 9. syyskuuta 1972 Helsinki) oli suomalainen kirjankustantaja, Otavan kirjallinen johtaja. Hän oli koulutukseltaan filosofian maisteri. Hän sai professorin arvonimen 1968.

Reenpää kirjoitti ylioppilaaksi 1919 ja valmistui filosofian kandidaatiksi 1923. Hän työskenteli Otavassa vuodesta 1926, apulaisjohtajana 1928–1938, toimitusjohtajana 1938–1956, kirjallisena johtajana 1933–1967 ja johtokunnan puheenjohtajana 1947–1959. Hän oli Suomen Kustannusyhdistyksen hallintoneuvoston puheenjohtaja 1952–1959. Reenpää kuului Suomen PEN-klubin johtokuntaan 1937–1953 ja osallistui Eino Leinon Seuran perustamiseen. Hän kuului myös Sibelius-Akatemian ja Sotamuseoseuran johtokuntiin sekä Suomen Kansallisteatterin hallintoneuvostoon.

Reenpään isä oli Alvar Renqvist. Hänen veljiään olivat Yrjö, Heikki, Kari ja Jorma Reenpää. Hannes Reenpään puoliso oli Saga Hagman. Heillä oli kaksi tytärtä, suomennoksia tehnyt Kersti Ojansuu (s. 1928) ja keittokirjoja julkaissut Anna Reenpää (s. 1929).

Kirjallisuutta
--------------

* Salokannel, Juhani: *Hengen paloa & painettua sanaa. Renqvist-Reenpäät kustantajina 1815-2015*. Otava, 2015. ISBN 978-951-1-27838-2.

Lähteet
-------

1. 1 2 3 4  Kuolleita (maksullinen artikkeli) Helsingin Sanomat 12.9.1972, HS Aikakone. Viitattu 13.3.2018.
2. 1 2  Otavan Iso tietosanakirja. Otava 1966. Osa 7, palsta ?
3. ↑  Hs.fi Arviot
4. 1 2  H. K. Riikonen: / Reenpää (1800 - ) *Kansallisbiografia-verkkojulkaisu (maksullinen)*.  9.10.2006 (päivitetty 23.9.2015). Helsinki:  Suomalaisen Kirjallisuuden Seura.

Aiheesta muualla
----------------

* Pilke, Helena: Seitsemän sukupolvea, 200 vuotta kustannustoimintaa. Kirja-arvostelu teoksesta Salokannel, Juhani: *Hengen paloa & painettua sanaa. Renqvist-Reenpäät kustantajina 1815-2015*. Otava, 2015. (Agricolan kirja-arvosteluja, 26.5.2015.)
Nowy Sączin voivodikunnan sijainti Puolan kartalla.
**Nowy Sączin voivodikunta** (puol. *województwo nowosądeckie*) oli 1975–1998 yksi Puolan 49 voivodikunnasta. Sen hallintokeskus oli Nowy Sącz. Nowy Sączin voivodikunnan alueesta tuli vuoden 1999 hallintouudistuksen tuloksena osa nykyistä Vähä-Puolan voivodikuntaa.

Lähteet
-------

1. ↑  Nowosądeckie województwo *Encyklopedia Internautica*. Viitattu 24.10.2020. (puolaksi)
2. ↑  Dz.U. z 1975 r. nr 16, poz. 91.
3. ↑  Wykaz Nowych Deskryptorów Geograficznych (151) (1-13.04.2017)

Puolan voivodikunnat 1975–1998
Biała Podlaska • Białystok • Bielsko-Biała • Bydgoszcz • Chełm • Ciechanów • Częstochowa • Elbląg • Gdańsk • Gorzów • Jelenia Góra • Kalisz • Katowice • Kielce • Konin • Koszalin • Krakova • Krosno • Legnica • Leszno • Lublin • Łomża • Łódź • Nowy Sącz • Olsztyn • Opole • Ostrołęka • Piła • Piotrków • Płock • Poznań • Przemyśl • Radom • Rzeszów • Siedlce • Sieradz • Skierniewice • Słupsk • Suwałki • Szczecin • Tarnobrzeg • Tarnów • Toruń • Wałbrzych • Varsova • Włocławek • Wrocław • Zamość • Zielona Góra
**Minkowskin avaruus** on erityisesti suhteellisuusteorian matemaattisessa formulaatiossa käytettävä epäeuklidinen vektoriavaruus. Minkowskin avaruuden vektoreita ovat nelivektorit. Yksittäistä pistettä Minkowskin avaruudessa kutsutaan tapahtumaksi. Tapahtumaa kuvastava nelivektori koostuu kolmesta paikkakomponentista ja yhdestä aikakomponentista, jolloin se voidaan merkitä (x, y, z, ict), missä x, y ja z ovat paikkakoordinaatteja, i imaginääriyksikkö, c valonnopeus ja t aika.

Minkowskin avaruus on saanut nimensä saksalaisen matemaatikon Hermann Minkowskin (1864 – 1909) mukaan.

Minkowskin avaruuden ominaisuuksia
----------------------------------

Minkowskin neliulotteisessa avaruusajassa voidaan muuntaa inertiaalikoordinaatisto toiseksi Lorentzin muunnoksen avulla. Jos tiedetään jonkin tapahtuman nelivektori jossain inertiaalikoordinaatistossa, Lorentzin muunnoksen avulla on mahdollista laskea saman tapahtuman nelivektori toisessa inertiaalikoordinaatistossa. Lorentzin muunnokselle Minkowskin avaruudessa on ominaista, että kahden eri tapahtuman välinen neliulotteinen etäisyyden neliö on vakio, siten se ei riipu siitä, missä inertiaalikoordinaatistossa etäisyys lasketaan.

Matemaattisesti Minkowskin avaruuden karakteristisin piirre on sen metriikka, jota esittää metrinen perustensori g=diag(-1,1,1,1). Pistetulossa siis summataan yhteen paikkakomponenttien tulot ja tästä vähennetään aikakomponenttien tulo kertaa valon nopeuden neliö. Yhdessä Lorentzin muunnosten kanssa muodostuu yhtenäinen kokonaisuus, jossa laskenta on helpompaa ja suoraviivaisempaa kuin muunnoksilla suoraan laskemalla. Erityisesti tällä metriikalla ja muunnoksilla nelivektorin neliö on invariantti, joten neliöt voidaan laskea helposti esimerkiksi lepokoordinaatistossa.

Katso myös
----------

* Kolmioepäyhtälö

Lähteet
-------

1. ↑  Abhay Ashtekar: *One Hundred Years of Relativity*, s. 20. World Scientific, 2005. ISBN 9789812700988. (englanniksi)
2. ↑  *Fundamental Astronomy*, s. 442. Springer, 2007. ISBN 9783540341437. (englanniksi)
3. ↑  R. G. Takwale & P. S. Puranik: *Introduction to Classical Mechanics*, s. 389. Tata McGraw-Hill Education, 1979. ISBN 9780070966178. (englanniksi)
4. ↑  Peter Galison, Michael Gordin & David Kaiser: *The Roots of Special Relativity*, s. 161. (Artikkeli *Reconsidering a Scientific Revolution: The Case of Einstein versus Lorentz*, Michel Janssen). Routledge, 2013. ISBN 9781136709098. (englanniksi)
5. ↑  Markus Reiher & Alexander Wolf: *Relativistic Quantum Chemistry: The Fundamental Theory of Molecular Science*, s. 60. John Wiley & Sons, 2009. ISBN 9783527312924. (englanniksi)

Aiheesta muualla
----------------

* Minkowskin avaruus
* Paikka suhteellisuusteoriassa ja kosmologiassa (Arkistoitu – Internet Archive)
**Karl Johannes (Hannes) Westerlund** (20. marraskuuta 1874 Turku – 2. kesäkuuta 1935 Helsinki) oli suomalainen rautakauppa-alan yritysjohtaja, joka sai kauppaneuvoksen arvonimen.

Westerlundin vanhemmat olivat faktori Karl Fredrik Westerlund ja Ulrika Siironen ja puoliso vuodesta 1907 Sigrid Mathilda Törnström. Westerlund kävi Helsingin reaalikoulun 1891 ja teki opintomatkoja ulkomaille. Hän oli kauppias Israel Nymanin palveluksessa 1893–1898, Julius Tallbergin liikkeen rakennusosaston päällikkö 1898–1918 ja Rautakonttori Oy:n toimitusjohtaja vuodesta 1918. Kauppaneuvoksen arvonimen Westerlund sai 1934. Rautakauppa-alan kehittäjänä Westerlund rakensi muun muassa ulkomaisia liikesuhteita, mutta häntä pidettiin myös pikkutarkkana henkilönä, joka organisoi yrityksensä kotimaiseen ja ulkomaisiin osastoihin tarkasti määriteltyine vastuineen. Tavararyhmittäiseen ja myyntiartikkelikohtaiseen jaotteluun Rautakonttorilla päästiin siirtymään vasta 1940-luvulla.

Lähteet
-------

1. 1 2  Hannes Westerlund *Biografiasampo*. Viitattu 17.7.2022.
2. ↑  Hannes Westerlund kuollut.  *Kauppalehti*, 3.6.1935, nro 125, s. 3. Kansalliskirjasto. Viitattu 17.7.2022.
**Ruy Guerra** (s. 22. elokuuta 1931 Lourenço Marques, Mosambik) on portugalilais-brasilialainen elokuvaohjaaja, käsikirjoittaja, näyttelijä ja lauluntekijä.

Mosambikissa syntynyt Guerra opiskeli aluksi kotimaassaan ja Portugalissa ja sitten elokuvaa Pariisin IDHEC-oppilaitoksessa 1952–1954. Hän siirtyi tekemään elokuvia Brasiliaan, jossa hänestä tuli sikäläisen uuden aallon (port. *Cinema Nôvo*) varhainen edustaja.

Hänen läpimurtoelokuvansa oli *Brasilian pojat* (Os Cafajestes, 1961), jossa Rion nuoret vetelehtijät kiristävät nuoren naisen rikkaalta sedältä rahaa tytöstä rannalla ottamillaan alastonkuvilla. *Kiväärit* (Os Fuzis, 1964) sijoittuu koilliseen Brasiliaan, jossa sotilasjoukko suojelee rikkaan tilanhoitajan peltoviljelmän satoa nälkäisiltä talonpojilta. Elokuvan *Lempeät metsästäjät* (Ternos caçadores, 1969) Guerra kuvasi ranskan ja englannin kielillä, ja suljetun yhteisön jäseniä syrjäisellä lintusaarella näyttelevät muiden muassa Sterling Hayden, Susan Strasberg ja Stuart Whitman.

Synnyinmaansa Mosambikin itsenäistyttyä 1975 Guerra sai tehtäväkseen rakentaa maan elokuva-alaa. 1980-luvun alkupuolella hän ohjasi Meksikossa Gabriel García Márquezin lapsiprostituodusta kertovaan tarinaan perustuvan *Erendiran* (1983).

Ruy Guerra on sanoittanut monia lauluja, joita on esittänyt varsinkin Baden Powell de Aquino. Näyttelijänä Guerra on esiintynyt muun muassa Werner Herzogin elokuvassa *Aguirre – jumalan viha*.

Filmografiaa
------------

* *Brasilian pojat* (*Os Cafajestes*, 1961)
* *Kiväärit* (*Os Fuzis*, 1964)
* *Lempeät metsästäjät* (*Ternos caçadores*, 1980)
* *Mueda, memória e massacre*
* *Erendira* (1983)
* *Kauniin kyyhkystenkasvattajan tarina* (*Fábula de la Bella Palomera*, 1988)
* *Kuarup* (1989)
* *Unien valtiatar* (*Me alquilo para soñar*, 1992)
* *Pahan hetki* (*O Veneno da Madrugada*, 2005)

Lähteet
-------

1. 1 2 3 4 5  Ciment, Michel: "Ruy Guerra", *International Dictionary of Films and Filmmakers-2: Directors*, s. 403–405. St. James Press, 2000. Teoksen verkkoversio (PDF).  (Arkistoitu – Internet Archive)
2. ↑  Panamalais-amerikkalaista yhteistyötä. Lempeät metsästäjät.  *Helsingin Sanomat*, 8.2.1974, s. 43. Näköislehden aukeama (tilaajille).
3. ↑  Fränti, Mikael: Viattoman Erendiran surullinen tarina.  *Helsingin Sanomat*, 7.9.1985, s. 20. Näköislehden aukeama (tilaajille).

Aiheesta muualla
----------------

* Ruy Guerra Elonetissä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Portugali

 |
|  |
| Henkilöt | 
* Deutsche Biographie
* Elonet

 |
|  |
| Muut | 
* SNAC
* IdRef

 |

 |
**Koskinen ja siimamies** on Seppo Jokisen kirjoittama vuonna 1996 julkaistu rikosromaani, jonka kustansi Karisto. Romaani oli Seppo Jokisen esikoisteos ja voitti ilmestymisvuonnaan Tampereen kaupungin kirjallisuuspalkinnon. 2007 Karisto julkaisi teoksen myös pokkarina  2010 teos julkaistiin Ola Tuomisen lukemana äänikirjana.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Alkusyksy 1996 on muutenkin kiireinen rikosylikonstaapeli Sakari Koskiselle, kunnes 16-vuotias Katja Autio löytyy kuristettuna tien varresta Hervannassa. Myös raivostunut tytön isä ryhtyy omiin tutkimuksiinsa. Pian tapahtuu se mitä poliisit Sorin poliisitalolla ovat pelänneet: toinen murha. Paineet kasvavat ja jokainen hetki voi merkitä uutta murhaa. Samalla Koskinen tuntee syyllisyyttä siitä ettei aika riitä perhe-elämään ja naispuolinen työkaveri herättää hänen kiinnostuksensa. 

**Juonipaljastukset päättyvät tähän.**

Lähteet
-------

1. ↑  Koskinen ja siimamies Kirjasampo. Viitattu 29.6.2015.
2. ↑  Seppo Jokinen Koskinen ja siimamies pokkari Karisto.  Arkistoitu 12.5.2013. Viitattu 29.6.2015.
3. ↑  Koskinen ja siimamies Seppo Jokinen Elisa. Viitattu 29.6.2015.
**Anni Hellin Walden**, o.s. *Konkola*, (16. kesäkuuta 1885 Jämsä – 10. elokuuta 1962) oli kenraalitar ja sotakummivaliokunnan puheenjohtaja.

Waldenin vanhemmat olivat ratsutilallinen, liikemies ja valtiopäivämies Severus Konkola ja Hilma Olivia Hinkkala. Waldenin puoliso oli vuodesta 1906 teollisuusjohtaja, kenraali, ministeri Rudolf Walden (1878–1946). Vuorineuvos, teollisuusjohtaja Juuso Walden (1907-1972) oli heidän poikansa. Waldenit asuivat Venäjällä vuoteen 1916 asti. sisällissodan jälkeen he asettuivat Jämsään ja Valkeakoskelle. Kun Mannerheimin lastensuojeluliitto suunnitteli talvisodan jälkeen sotaorpojen huoltoa, Arvo Ylpön ja marsalkka Mannerheimin aloitteesta syntyi sotakummitoimikunta ja sen hallinnointia varten perustettiin sotakummivaliokunta. Viimeksi mainitun sotaorpokortistossa oli yli 53 000 nimeä. Walden kutsuttiin valiokunnan johtajaksi 1940. Hän työskenteli ja esiintyi sotakummiuden puolesta, saaden muun muassa Ruotsiin joulukuussa 1941 tekemällään matkalla paljon huomiota. Ruotsin lisäksi sotakummisuhteet solmittiin kuuteen muuhun maahan, kuten Yhdysvaltoihin ja Tanskaan. Ruotsissa yhteistyökumppanina toimi *Rädda Barnen* -järjestö. Sotakummivaliokunta purettiin vasta 1959. Yhteensä valiokunta avusti sotaorpoja 2,2 miljoonalla markalla, samoin annettiin vaate- ja asumistukea. Esimerkiksi Domus Academican asuntolassa Helsingissä oli sotaorvoille varattuja paikkoja vielä vuoteen 1967 saakka. Walden erosi sotakummivaliokunnan puheenjohtajan tehtävästä syksyllä 1945 miehensä terveyteen vedoten ja eli tämän kuoltua seuraavana vuonna leskenä yksityisyydessä.

Lähteet
-------

1. 1 2  Aura Korpi-Tommola: *Walden, Anni (1885–1962). Suomen Kansallisbiografia. Osa 10*. Suomalaisen Kirjallisuuden Seura, 2007. ISBN 978-951-746-451-2.  Sivut 254-255.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
**Bror Laurla** (17. kesäkuuta 1914 – 23. maaliskuuta 1990) oli suomalainen talvisodan ja välirauhan ajan historiasta kirjoittanut kirjailija.

Laurla kävi Oulun ruotsalaista yhteiskoulua ja pääsi ylioppilaaksi 1934. Hän kävi kadettikoulun 1936–1938. Talvisodan aikana Laurla oli patterinpäällikkönä Raskas Patteristo 4:ssä Taipaleessa. Jatkosodassa hän oli patteristoupseerina Raskas Patteristo 15:ssä ja Raskas Patteristo 33:ssa sekä Kevyt Patteristo 23:ssa Itä-Karjalassa ja Karjalan kannaksella. Laurla toimi vuonna 1944 Raskas Patteristo 33:n vt. komentajana Karjalan kannaksella ja Lapin sodan aikana hän oli patterinpäällikkönä Kenttätykistörykmentti 1:ssa 1944–1945. Sotien jälkeen Laurla siirtyi liikealalle.

Teoksia
-------

* *Tie talvisotaan*. Vapaus-sarja 1. Kustannuspiste, Tampere 1978
* *Tie talvisodan rauhaan*. Librum, Helsinki 1982
* *Talvisodasta jatkosotaan: viisitoista kuukautta välirauhan aikaa*. Fennia, Espoo 1986

Lähteet
-------

1. 1 2 3  Kuka oli Bror Laurla? ([vanhentunut linkki]) *Kysy.fi*.  22.2.2013. Helsingin kaupunginkirjasto.  Arkistoitu. Viitattu 22.7.2015.
**Bror Justus Gräsbeck** (15. marraskuuta 1885 Helsinki – 1953 Vaasa) oli Vaasan hovioikeuden presidentti.

Bror Gräsbeckin vanhemmat olivat tullinhoitaja Karl Oskar Gräsbeck ja Rosa Nadine Eriksson ja puoliso vuodesta 1923 Hildur Helena Juslin. Gräsbeck tuli ylioppilaaksi 1903 ja suoritti oikeustutkinnon 1906, varatuomarin arvon hän sai 1909. Hän oli Turun hovioikeuden kanslisti ja notaari 1917, sihteeri ja asessori 1919 ja hovioikeudenneuvos 1933. Vaasan hovioikeuden presidentti hänestä tuli 1935. Gräsbeck toimi Turun ja Porin lääninhallituksen ylimääräisenä esittelijänä 1918–1920, Turun vuokralautakunnan puheenjohtajana 1920–1922, kasvatuslautakunnan varapuheenjohtajana 1920–1922 ja lastensuojelulautakunnassa 1923–1935. Asianajaja Turussa hän oli 1910–1919.

Lähteet
-------

1. 1 2  L. Arvi P. Poijärvi, Ilmari Havu, Mauno Jääskeläinen (toim.): *Kuka kukin on (Aikalaiskirja). Henkilötietoja nykypolven suomalaisista 1950*, s. 131–132. Helsinki: Kustannusosakeyhtiö Otava, 1949.
2. ↑  Geni. Bror Justus Gräsbeck. Viitattu 2.7.2018.


|  |  |  |  |
| --- | --- | --- | --- |
|  | Edeltäjä:**Hugo Malmberg** | **Vaasan hovioikeuden presidentti**1935–1953 | Seuraaja:**Felix Johansson** |
Curdin Perl
**Curdin Perl** (s. 15. marraskuuta 1984) on sveitsiläinen maastohiihtäjä.

Nuorten MM-kilpailuissa vuonna 2004 Perl oli 30 kilometrin vapaan hiihtotavan kilpailussa toinen. Talviolympialaisissa 2010 hän hiihti 15 kilometrin vapaan hiihtotavan kisassa sijalle 17. Val di Fiemmen MM-kilpailuissa 2013 hän oli 15 kilometrin vapaalla 11:s ja yhdistelmäkilpailussa 14:s. Sotšin olympialaisissa 2014 hän sijoittui 50 kilometrin vapaan hiihtotavan kilpailussa 12:nneksi.

Maastohiihdon maailmancupissa Perl kilpaili ensimmäisen kerran Falunissa maaliskuussa vuonna 2005. Hän sijoittui kymmenen parhaan joukkoon ensimmäisen kerran helmikuussa 2007, kun hän oli Davosin 15 kilometrin vapaan hiihtotavan kilpailussa kymmenes. Parhaimmillaan hän on ollut seitsemäs La Clusaz'n 30 kilometrin vapaan hiihtotavan yhteislähtökilpailussa joulukuussa 2010. Seuraavana päivänä hän hiihti ankkuriosuuden Sveitsin voittaessa maailmancupin viestikilpailun. Tour de Skillä tammikuussa 2010 Perl oli 35 kilometrin vapaan kisassa seitsemäs. Tour de Skillä 2010–2011 Perl sijoittui lopputuloksissa neljänneksi.

Lähteet
-------

1. 1 2 3  Curdin Perl Kansainvälinen hiihtoliitto (FIS).  (englanniksi)

Aiheesta muualla
----------------

* Curdin Perlin kotisivut
**Albert Bouchard** (s. 24. toukokuuta 1947 Watertown, New York, Yhdysvallat) on yhdysvaltalainen muusikko. Hän on Blue Öyster Cultin perustajajäsen ja soitti rumpuja yhtyeessä aina vuoteen 1981 asti. Hänen veljensä Joe Bouchard oli yhtyeen basisti. 

Erottuaan yhtyeestä Bouchard työskenteli Imaginos-projektin parissa joka lopulta julkaistiin Blue Öyster Cult -albumina vuonna 1988. Hän on työskennellyt myös muiden artistien kanssa kuten The Mamas & The Papas, Herman's Hermits, Spencer Davis Group, Mike Watt, Richie Stotts, Gumball, Heads Up! ja David Roter. Bouchardin veljeksillä on myös ollut oma yhtye, The Cult Brothers (myöh. The X Brothers). 

Viime aikoina*milloin?* Albert Bouchard on musisoinut oman The Brain Surgeons-yhtyeen kanssa ja hänellä on oma levy-yhtiö Cellsum Records.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
	+ 2
* WorldCat

 |
|  |
| Kansalliset | 
* Norja
* Espanja

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Albert Alejandro Acevedo Vergara** (s. 6. toukokuuta 1983 Conchalí, Chile) on chileläinen puolustajan paikalla pelaava jalkapalloilija. Hän pelaa Chilen korkeimmalla sarjatasolla Primera Divisiónissa Magallanesin joukkueessa.

Seuraura
--------

Albert Acevedo on pelannut koko seurauransa kotimaassaan Chilessä pääosin Primera Divisióniin kuuluvissa joukkueissa. Pisimpään hän on edustanut Rancaguassa pelaavaa CD O’Higgins -seuraa, jossa hän on pelannut 12 kauden aikana 224 ottelua ja tehnyt 13 maalia. Vuoden 2022 alussa hän siirtyi sarjaporrasta alemmaksi Magallanesin seuraan, joka pelaa San Bernardon kaupungissa Santiagon metropolialueella. Hän oli auttamassa, että Magallanes nousi ensimmäisen kerran pääsarjatasolle.

Maajoukkueura
-------------

Albert Acevedo on pelannut kolme ottelua Chilen maajoukkueessa tekemättä yhtään maalia. Hän puki maajoukkuepaidan päälleen ensimmäisen kerran Hondurasia vastaan käydyssä ystävyysmaaottelussa 17. tammikuuta 2009.

Lähteet
-------

1. 1 2 3  Albert Acevedo Transfermarkt-sivustolla (englanniksi)
2. ↑  Magallanes CF - Historical league placements *www.transfermarkt.co.uk*. Viitattu 29.1.2023. (englanniksi)
3. ↑  Honduras - Chile, Jan 18, 2009 - International Friendlies - Match sheet *www.transfermarkt.co.uk*. Viitattu 29.1.2023. (englanniksi)
**Curien piste** (myös **Curien lämpötila**) on Pierre Curien mukaan nimetty lämpötila, jossa ferromagneettinen aine muuttuu paramagneettiseksi. Curien pisteessä tapahtuu toisen kertaluvun faasitransitio. Esimerkiksi ferromagneettisen raudan Curien piste on noin 770 °C ja nikkelin 358 °C. Curien pistettä korkeammissa lämpötiloissa magneettikenttä ei vedä niitä enää voimakkaasti puoleensa.

Curien lämpötila esiintyy muun muassa paramagneettisten aineiden Curien–Weissin laissa

{\displaystyle \chi ={\frac {C}{T-T\_{c}}},\ }
missä T on lämpötila, C on Curien vakio, \chi  on paramagneettisen aineen magneettinen suskeptibiliteetti ja {\displaystyle T\_{c}} on Curien lämpötila. Laki pätee paljon Curien pistettä suuremmissa lämpötiloissa.

Vain hieman Curien pisteen yläpuolella ({\displaystyle T\_{c}<T\lesssim 1{,}5T\_{c}}) suskeptibiliteetti käyttäytyy eri tavalla johtuen *kriittisistä fluktuaatioista*. Nämä termodynaamiset fluktuaatiot johtavat siihen, ettei atomin dipolimomenttia voi kuvata sen keskiarvolla. Suskeptibiliteetin kriittiselle käyttäytymiselle pätee

{\displaystyle \chi =(T-T\_{c})^{-\gamma },}
missä *kriittinen eksponentti* \gamma on 4/3.

Katso myös
----------

* Néelin lämpötila

Lähteet
-------

* Charles Kittel: *Introduction to Solid State Physics*. 3. painos. John Wiley & Sons, New York, 1968.  (englanniksi)
* J.R. Hook ja H.E. Hall: *Solid State Physics*. 2. painos. Wiley, Chichester, 1991. ISBN 0-471-92805-4. (englanniksi)
* Harris Benson: *University Physics*. Revised Edition. Wiley, 1996. ISBN 978-0-4711-5264-4. (englanniksi)

### Viitteet

1. ↑  Hook & Hall, s. 227
2. ↑  Benson s. 665
3. ↑  Kittel, s. 456.
4. ↑  Hook & Hall, s. 228.

Aiheesta muualla
----------------

* Periodictable: Curie Point of the elements (englanniksi)
**Sérgio Sette Câmara Filho** (s. 23. toukokuuta 1998 Belo Horizonte, Minas Gerais, Brasilia) on brasilialainen rata-autoilija.

Câmara kuului vuonna 2016 Red Bullin nuorten kuljettajien ohjelmaan.

Ura
---

Câmara aloitti uransa karting-luokista vuonna 2006. Vuonna 2011 hän voitti Brasilian Kartingin Junior -luokan mestaruuden. Seuraava vuonna hän voitti IAME International -luokan mestaruuden. Vuonna 2013 Câmara sijoittui Brasilian Karting -luokan toiseksi.

Vuonna 2014 Câmara aloitteli kilpauraansa ajaen kolme kilpailua Euroopan Formula 3 -sarjassa. Vuonna 2015 Câmara ajoi täyden kauden Euroopan F3 -sarjassa. Hän saavutti kauden aikana kaksi kolmossijaa ja 57,5 pistettä sijoittuen sarjan 15:ksi. Hän osallistui samana vuonna perinteiseen Formula 3 Masters kilpailuun sijoittuen kilpailussa kolmanneksi. Hän ajoi myös samana vuonna seitsemän kilpailua Toyota Racing Series -sarjassa. Vuonna 2016 Câmara jatkoi Euroopan F3 -sarjassa. Hän nousi kauden aikana kahdesti palkintokorokkeelle, keräsi 117 pistettä ja sijoittui kuljettajien sarjassa 11:nneksi. Kauden jälkeisessä Macaon GP:ssä hän sijoittui kolmanneksi.

Kaudella 2017 Câmara ajoi Formula 2 -sarjassa MP Motorsportilla. Hän keräsi 47 pistettä ollen sarjan 12. Hän otti kauden ainoan voittonsa Belgian sprinttikilpailussa ja sijoittui toiseksi Italian sprinttikilpailussa. 

Kaudeksi 2018 hän siirtyi ajamaan Carlin-talliin.

Formula 2 -tulokset
-------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | MP Motorsport | BHRFEA13 | BHRSPR18 | ESPFEA14 | ESPSPR15 | MONFEAKesk. | MONSPR14 | AZEFEA13 | AZESPR9 | AUTFEA16 | AUTSPR10 | GBRFEA13 | GBRSPR15 | HUNFEA16 | HUNSPR13 | BELFEA6 | BELSPR1 | ITAFEA7 | ITASPR2 | JERFEA10 | JERSPR14 | ABUFEA9 | ABUSPR8 |  |  | 47 | 12. |
| 2018 | Carlin | BHRFEA2 | BHRSPR3 | AZEFEA4 | AZESPRDSQ | ESPFEA7 | ESPSPRKesk. | MONFEADNS | MONSPRDNS | FRAFEA2 | FRASPR6 | AUTFEA6 | AUTSPR3 | GBRFEAKesk. | GBRSPR17 | **HUNFEA**7 | HUNSPR3 | BELFEA2 | BELSPR9 | ITAFEA7 | *ITASPR*3 | RUSFEA5 | RUSSPR2 | ABUFEA16 | ABUSPR10 | 164 | 6. |
| 2019 | DAMS | BHRFEA3 | BHRSPR2 | AZEFEAKesk. | *AZESPR*6 | ESPFEANC | ESPSPR17 | MONFEA3 | MONSPR6 | **FRAFEA**2 | FRASPR5 | *AUTFEA*5 | AUTSPR1 | *GBRFEA*4 | GBRSPR17 | HUNFEA5 | HUNSPR3 | BELFEAC | BELSPRC | ITAFEA5 | ITASPRKesk. | RUSFEA5 | RUSSPR6 | **ABUFEA**1 | ABUSPR3 | 204 | 4. |

Lähteet
-------

1. 1 2 3  Sérgio Sette Câmara Driver Database
2. ↑  New names injected into the Red Bull Junior Team for 2016
3. ↑  Sergio Sette Camara graduates into GP2 with MP Motorsport *GP2*.  27.11.2016. Viitattu 28.11.2016.
Curemonten kylän keskustaa.
**Curemonte** [kyʁmɔ̃t] on Ranskan kunta Uuden-Akvitanian alueella Corrèzen departementissa. Entisellä Limousinin hallintoalueella sijaitsevan kunnan asukasluku vuonna 2014 oli 216. Curemonte kuuluu departementissaan Midi corrézien -kantoniin Brive-la-Gaillarden arrondissementissa.

Curemonte kuuluu kauneimpien ranskalaiskylien järjestöön *Les Plus Beaux Villages de France*. Sen alueella on kolme linnaa: Château de Plas, Château de Saint-Hilaire ja Château de la Johannie. Myös kirkkorakennuksia on kolme: Saint-Barthélemy du Bourg, 
Saint-Hilaire de la Combe – yksi departementin vanhimpia, peräisin 1000-luvulta – sekä Saint-Genest, joka toimii nykyisin kirkkotaiteen museona.

Lähteet
-------

1. ↑  List of The Most Beautiful Villages of France (Arkistoitu – Internet Archive), Les plus beaux villages de France. Viitattu 24.7.2017.

Aiheesta muualla
----------------

* Kuvia tai muita tiedostoja aiheesta **Curemonte** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: fr:Curemonte
Ferruccio Busoni (1911).
**Dante Michelangelo Benvenuto Ferruccio Busoni** (1. huhtikuuta 1866 Empoli, Italia – 27. heinäkuuta 1924 Berliini, Saksa) oli italialainen säveltäjä, pianisti, pianopedagogi, kapellimestari ja esseisti. Busoni syntyi vuonna 1866 Empolissa, Italiassa. Hänen äitinsä oli pianisti ja hänen isänsä klarinetisti. 

Vuosina 1888–1890 Busoni toimi opettajana Helsingin musiikkiopistossa (nykyisen Taideyliopiston Sibelius-Akatemian edeltäjä) oppilaitoksen perustajan Martin Wegeliuksen kutsumana. Vuonna 1894 hän muutti Berliiniin, jossa hän esiintyi pianistina ja kapellimestarina ja toimi myös muun muassa Claudio Arraun, Egon Petrin ja Kurt Weillin opettajana. Ensimmäisen maailmansodan aikana Busoni asui Bolognassa ja Zürichissä. Vuonna 1920 hän palasi Berliiniin.

Ferruccio Busoni oli Jean Sibeliuksen elinikäinen ystävä ja tämän musiikin puolestapuhuja.

Suurin osa Busonin musiikista on sävelletty pianolle. Hänen pianokonserttonsa (1904) on konserttokirjallisuuden massiivisimpia teoksia: teos kestää noin 70 minuuttia, ja mukana on kuoro. Hän myös sovitti pianolle Johann Sebastian Bachin teoksia. Lisäksi Busoni sävelsi oopperoita. Vuonna 1916 Busoni aloitti oopperansa *Tohtori Faustus*, joka jäi kuitenkin kesken hänen kuoltuaan krooniseen nefriittiin vuonna 1924. Oopperan viimeisteli sittemmin Philipp Jarnach.

Busoni julkaisi musiikkia koskevia esseitä kokoelmissa *Entwurf einer neuen Ästhetik der Tonkunst* (1907) ja *Von der Einheit der Musik* (1923). Busonin pianosovituksilla Bachin urkuteoksista oli 1800-luvun lopulla ja 1900-luvun alkupuolella suuri vaikutus Bachin musiikin nousulle yli sata vuotta kestäneestä unohduksesta.

Lähteet
-------

1. ↑  Oiva Talvitie ja Kari Rydman: *Sävelten maailma: musiikinkuuntelijan tietoteos*, s. 104. Porvoo-Helsinki: WSOY, 1956.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Ferruccio Busoni**.
* Ferruccio Busoni International Music Score Library Project (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Suomi (KANTO)
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Italian People
* Deutsche Biographie
* Trove
* Kansallisbiografia
* Biografiasampo

 |
|  |
| Muut | 
* Europeana
* Historical Dictionary of Switzerland
* RISM
* SNAC
* IdRef

 |

 |
**Síderos** (kreik. Κάβος Σίδερος, *Kávos Síderos* tai Ακρωτήριο Σίδερο, *Akrotírio Sídero*), antiikin **Sammonion** (m.kreik. Σαμμώνιον, *Sammōnion*; lat. *Sammonium*) ja **Salmone** (m.kreik. Σαλμώνη, *Salmōnē*; lat. *Salmonium*), on niemenkärki Kyriamádin niemeksi muuttuneilla saarilla Kreetalla Kreikassa. Se muodostaa Kreetan koilliskärjen (35°18′57″N, 26°18′40″E). **Síderos** (Σίδερος) on nimenä myös pienellä kalliosaarella, joka sijaitsee Kreetanmeressä Kyriamádin pohjoissaaren rannikolla noin kilometrin länteen Síderoksen niemenkärjestä (35°19′07.30″N, 26°18′02.80″E). Niemi ja saari kuuluvat Siteían kuntaan Lasíthin alueyksikössä.

Síderoksen niemen kallioita.
Síderoksen niemenkärki sijaitsee noin 34 kilometrin päässä Siteían kaupungista ja noin 16 kilometriä Palaíkastrosta. Se on osa Kyriamádin kahden saaren pohjoisempaa saarta. Saaret yhdistyvät Kreetan pääsaaren kannasten kautta ja autotiellä. Niemellä sijaitsevat vuonna 1880 rakennettu Síderoksen majakka, jonka korkeus on 15 metriä, sekä Pyhän Isidoroksen (*Ágios Isídoros*) kirkko. Siellä on myös Kreikan merivoimien käyttämiä rakennelmia.

Niemenkärjen luoteispuolella sijaitsevat Dionysadien saaret ja itäpuolella Elásan saari. Niemi ja saaret ovat osa seudun Natura 2000 -aluetta.

Lähteet
-------

1. ↑  Sammonion cape (Crete) 20 Cape Sideros - Σαμμώνιον *ToposText*. Viitattu 10.12.2020.
2. ↑  4534. Salmóné *Strong's Greek*. Bible Hub. Viitattu 10.12.2020.
3. 1 2 3  Ακρωτήριο Σίδερο *Destination Crete*. Viitattu 10.9.2018.
4. 1 2  Cape Sidero lighthouse *Cretan Beaches*. Viitattu 10.9.2018.
5. ↑  GR4320006 Voreioanatoliko Akro Kritis: Dionysades, Elasa kai Chersonisos Sidero (Akra Mavro Mouri - Vai - Akra Plakas) kai Thalassia Zoni *Natura 2000*. Viitattu 10.9.2018.

Aiheesta muualla
----------------

* Kuvia tai muita tiedostoja aiheesta **Síderos** Wikimedia Commonsissa

Kreetan saaret

|  |  |
| --- | --- |
| Pääsaari | Kreeta |
| Alisaariryhmät | 
* Dionysadit
	+ Dragonáda
	+ Gianysáda
	+ Paximáda

 |
| Muut pienemmät saaret | 
* Ágioi Pántes
* Ágioi Theódoroi
* Ágria Gramvoúsa
* Chrysí
* Día
* Elafonísi
* Elása
* Gávdos
* Gavdopoúla
* Gkrántes
* Ímeri Gramvoúsa
* Kolokythiá
* Koufonísi
* Kyriamádi
* Lazaréta
* Makronísi
* Mikronísi (Iraklion)
* Mikronísi (Lasíthi)
* Móchlos
* Palaiósouda
* Paximádia
* Pontikonísi
* Pseíra
* Síderos
* Soúda
* Spinalónga
* muita saaria

 |
**Antal Lőrinc** (s. 26. joulukuuta 1971 Pécs, Unkari) on unkarilainen entinen jalkapalloilija. Hänen pelipaikkansa oli keskuspuolustaja.

Ura
---

Lőrinc aloitti uransa kotikaupunkinsa Pécsi MSC:n joukkueessa. Hänen tulokaskaudellaan Pécs sijoittui sarjassa kolmanneksi. Kahden kauden jälkeen Lőrincz siirtyi székesfehérvárilaisen Parmalat FC:n riveihin. Viiden kauden aikana hän esiintyi joukkueessa yli sadassa pääsarjaottelussa. Kesken kauden 1996–97 hän siirtyi lainalle hallitsevaan mestariin Ferencvárosiin, jossa hän pelasi pienessä roolissa joukkueen sijoittuessa kolmanneksi. Kesällä Lőrincz siirtyi sarjanousija Gázszer FC:hen. Ensimmäisellä kaudella hän pelasi melkein jokaisessa sarjaottelussa, mutta toisella kaudellaan hän esiintyi vain yhdessä ottelussa, tullen kentälle vaihdosta.

Vuodeksi 1999 Lőrinc siirtyi ennen Unkarin sarjakauden loppumista Veikkausliigan FC Jazziin. Hän teki sarjadebyyttinsä 27. toukokuuta ottelussa Turun Palloseuraa vastaan ja pelasi aloituskokoonpanossa kaikissa kauden lopussa 23 ottelussa, joissa hän teki yhden maalin. Lőrincz palasi takaisin kotimaahansa Gázszerin riveihin vuoden lopussa ja pelasi viidessä ottelussa ennen siirtymistään Kispest Honvéd FC:n joukkueeseen vuodenvaihteessa. Kahden ja puolen kauden jälkeen hän siirtyi sarjatasoa alemmaksi Lombárd FC Haladásiin ja oli tärkeässä roolissa nostamassa joukkuetta pääsarjaan.

Yhden Haladásissa vietetyn pääsarjakauden jälkeen Lőrinc pelasi kasvattajaseurassaan Pécsissä muutaman ottelun syyskaudella 2004–2005. Talvikaudeksi hän siirtyi kolmannen sarjatason Barcsi SC:n riveihin. Viimeiset ottelunsa Lőrinc pelasi Islannin toisen sarjatason KA:ssa. Uransa aikana Lőrinc esiintyi Unkarin pääsarjassa yhteensä neljäntoista kauden aikana 275 ottelussa ja teki niissä viisi maalia. Peliuransa jälkeen hän on valmentanut Pécsin alle 17-vuotiaiden juniorijoukkuetta ja avustanut yhden kauden ajan miesten edustusjoukkuetta.

Lähteet
-------

1. ↑  Unkarin jalkapalloliiton tietokanta. MLSZ Adatbank
2. ↑  Antal Lörinc *Veikkausliiga.com*. Veikkausliiga Hall of Fame. Viitattu 18.11.2013.
3. ↑  Lőrincz Antal *Futball-Adattar.hu*. Viitattu 18.11.2013. (unkariksi)
4. ↑  Bobory, Balázs: Lőrincz Antal számára különleges meccs a Vidi-Pécs *Feol.hu*.  9.8.2013.  Arkistoitu 22.10.2013. Viitattu 18.11.2013. (unkariksi)
Jerzy Loth
**Jerzy Loth** (4. elokuuta 1880 Varsova, Venäjän keisarikunta – 30. syyskuuta 1967 Varsova) oli puolalainen tieteilijä ja urheilujohtaja.

Loth toimi Varsovassa Kauppakorkeakoulun professorina ja rehtorina vuosina 1945-1946 sekä Varsovan yliopiston talousmaantieteen ja geologian professorina. Hän opiskeli Saksan Reininmaalla ja Belgiassa ja hankki siellä opiskelleen kolme eri tutkintoa. Myöhemmin tutkimusmatkoillaan hän kiersi eri puolilla maailmaa, erityisesti Etelä- ja Pohjois-Amerikassa tehden topograafista ja etnograafista tutkimusta. Tohtorin tutkinnon hän suoritti Krakovan yliopistossa.

Urheilu oli Lothille keskeinen harrastus. Eri urheilulajeja olivat soutu, yleisurheilu, erityisesti juoksut ja hypyt, pyöräily, uinti, ratsastus ja jalkapallo. Urheilun järjestöpuolella hän oli myös aktiivi. Hänet valittiin Puolan olympiakomitean jäseneksi. Lisäksi hän oli perustamassa Puolaan ensimmäistä rotary klubia vuonna 1931. Toisen maailmansodan jälkeen Loth valittiin Puolan suurimmaan soutuseuran puheenjohtajaksi*lähde?*.

Vuonna 1948 Loth valittiin Kansainväliseen olympiakomiteaan (KOK) maanpakoon siirtyneiden ja siellä vuonna 1946 kuolleiden Stanisław Rouppertin ja Ignacy Matuszewskin seuraajana. KOK-jäsen hän oli vuoteen 1961.

Lähteet
-------

1. ↑  Loth Jerzy Enclyclopedia PWN. Viitattu 26.12.2015. (puolaksi)
2. ↑  *The Rotarian Magazine*, s. 49. IOC, January 1940. Teoksen verkkoversio. (englanniksi)
3. 1 2  Polski Komitet Olimpijski obchodzi 95. rocznicę powstania  14.10.2010. onet.sport. Viitattu 26.12.2015. (puolaksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Nowy Targin piirikunta** (puol. *powiat nowotarski*) on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 191 782. Kunnat Nowy Targin piirikunnassa ovat Czarny Dunajec, Czorsztyn, Jabłonka, Krościenko nad Dunajcem, Łapsze Niżne, Lipnica Wielka, Nowy Targ, Ochotnica Dolna, Raba Wyżna, Rabka-Zdrój, Spytkowice, Szaflary ja Szczawnica.

Nowy Targin väestöpyramidi 2014.
Vuoden 2019 lopussa piirikunnan asukkaista 51,1 prosenttia oli naispuolisia ja 48,9 miespuolisia. Alle 18-vuotiaat muodostivat 20 prosenttia piirikunnan väestöstä, työikäiset 61,9 prosenttia ja eläkeläiset 18,1 prosenttia väestön keski-iän ollessa 39,6 vuotta. Vuonna 2019 piirikunnassa syntyi 2 126 lasta. Nowy Targin piirikunnan väkiluvun ennustetaan pienenevän 186 628 asukkaaseen vuoteen 2050 mennessä.

Lähteet
-------

1. 1 2 3 4 5 6 7 8  Powiat nowotarski w liczbach *Polska w liczbach*. Viitattu 23.8.2020. (puolaksi)

Aiheesta muualla
----------------

* Kuvia tai muita tiedostoja aiheesta **Nowy Targin piirikunta** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Vähä-Puolan piirikunnat |
| --- |
|  |
| Kaupunkipiirikunnat | 
* Kraków (hallintokeskus)
* Nowy Sącz
* Tarnów

 |
|  |
| Piirikunnat | 
* Bochnia
* Brzesko
* Chrzanów
* Dąbrowa
* Gorlice
* Kraków
* Limanowa
* Miechów
* Myślenice
* Nowy Sącz
* Nowy Targ
* Olkusz
* Oświęcim
* Proszowice
* Sucha
* Tarnów
* Tatrzański
* Wadowice
* Wieliczka

 |

 |
**Corbigny** on kunta Ranskassa Nièvren departementissa Burgundi-Franche-Comtén alueella. Se sijaitsee Anguisonjoen varrella, noin 28 kilometriä Clamecyn kaupungista kaakkoon.

Kunta on kasvanut Pyhän Benedictuksen luostarisäännön mukaisen vuonna 720 perustetun Flavignyn luostarin ympärille. Luostari tuhoutui Ranskan uskonsodissa 1500-luvulla. Nykyinen Saint-Léonard de Corbignyn luostari on vuodelta 1754. Vuodesta 1789 lähtien, Ranskan suuren vallankumouksen jälkeen, se on toiminut muun muassa normaalikouluna.

Kunnan keskustassa oleva Saint-Seinen kirkko on rakennettu vuonna 1134 valmistuneen kirkon raunioille. Uusi goottilaistyylinen kirkko vihittiin käyttöön vuonna 1537. 

Corbignyssa sattui lento-onnettomuus 15. tammikuuta 1934. Tuolloin Saigonin ja Pariisin väliseltä neitsytmatkalta palaamassa ollut lentokone Dewoitine D.332 Émeraude syöksyi maahan. Onnettomuuden muistomerkki on pystytetty Corbignyyn.

  

* Saint-Léonard de Corbignyn luostariSaint-Léonard de Corbignyn luostari
* Saint-Seinen kirkkoSaint-Seinen kirkko
* Kaupungin vanhoja puolustusmuurejaKaupungin vanhoja puolustusmuureja

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 13.11.2021. (ranskaksi)
2. ↑  L'Abbaye Mairie de Corbigny. Viitattu 13.11.2021. (ranskaksi)
3. ↑  L'église Saint-Seine Mairie de Corbigny. Viitattu 13.11.2021. (ranskaksi)
4. ↑  Corbigny Patrimoine du Morvan. Viitattu 13.11.2021. (ranskaksi)
5. ↑  Un peu d'histoire Mairie de Corbigny. Viitattu 13.11.2021. (ranskaksi)

Aiheesta muualla
----------------

* Kuvia tai muita tiedostoja aiheesta **Corbigny** Wikimedia Commonsissa
**Yhdystie 2805** on Kosken ja Ypäjän välinen yhdystie Varsinais-Suomessa ja Kanta-Hämeessä. Osoitenimenä tiellä ovat Koskella ja Somerolla *Sorvastontie*, Ypäjällä *Koskentie* ja *Kurjenmäentie*.

Tie saa alkunsa Hämeen härkätiehen kuuluvalta yhdystieltä 2810 Kosken Vähäsorvastolla, ylittää Paimionjoen Kosken Isosorvaston kylän luona, risteää valtatien 10 kanssa ja ylittää lähellä Someron rajaa Paimionjoen sivujoen Palojoen. Tämän jälkeen tie kulkee lyhyen matkaa Someron Vilukselan Palojoenkulmalla. Ypäjällä tie jatkuu Ypäjän Perttulan Kuusjoenkulmalle, jossa se ylittää Loimijoen sivujoen Kuusjoen, ja edelleen Ypäjän Levän Jyvämäkeen ja Ketokylään, risteää Forssan ja Loimaan välisen seututien 213 kanssa, nousee Kurjenmäelle Ypäjän keskustaajamassa, ylittää Loimijoen Ypäjän kirkon luona ja yhtyy Ypäjän keskustan liikenneympyrässä Jokioisten Vaulammilta Ypäjän ja Ypäjänkylän kautta valtatielle 9 Metsämaan Korvenkylässä johtavaan yhdystiehen 2812.

Tien varren kohteisiin kuuluu Piilikankaan uimapaikka Ypäjällä. Tien loppuosan osuus Jyvämäestä Levän Ketokylään on ennen nykyisten valtateiden valmistumista ollut osa valtatietä 2.

Lähteet
-------

1. ↑  *Tienumerokartta.* 1:250 000. Alue 02 Varsinais-Suomi.  Helsinki: Liikennevirasto.  Kartan verkkoversio (viitattu 9.7.2012)
2. ↑  Ypäjän uimapaikat Ypäjän kunta. Viitattu 18.12.2009. [vanhentunut linkki]
3. ↑  *Suomi Finland yleiskartta 1:400 000*, s. 31-33. Helsinki: Maanmittaushallitus, 1950.
Koneen hylky päivän jälkeen onnettomuudesta.
**Delta Air Linesin lento 191** oli Delta Air Linesin Yhdysvaltain sisäinen reittilento Fort Lauderdalen kansainväliseltä lentoasemalta Los Angelesin kansainväliselle lentoasemalle Dallasin kansainvälisen lentoaseman kautta. Lentoa operoinut Lockheed L-1011-385-1 TriStar -matkustajalentokone törmäsi 2. elokuuta 1985 laskeutumisen yhteydessä vesitankkiin. Törmäyksessä ja sitä seuranneessa maahansyöksyssä menehtyi 136 henkilöä koneessa olleesta 163:sta. Lisäksi yksi henkilö kuoli maassa.

Lento
-----

Koneen reitti oli Hollywoodin lentoasemalta Dallasiin Los Angelesin kautta. Kone oli lähestynyt Dallasin lentoasemalle sateisessa säässä pohjoiselta suunnalta ja oli määrätty laskeutumaan kiitotielle 17L Miehistön raportin mukaan tuuli tuli laskeutumisen aikana suunnasta 090°. Miehistö laski laskutelineet ja asetti siivekkeet 33° kulmaan. Kone jatkoi sateiselle alueelle laskeutumiseen aikana.

### Onnettomuus

Koneen laskeutuessa miehistö sai varoituksia liian matalasta korkeudesta. Lennonjohdon mukaan hän ei ensin nähnyt konetta, mutta kun kone tuli sadepeitteen takaa ja lensi liian matalalla, hän käski tehdä ylösvedon. Useiden silminnäkijöiden mukaan kone törmäsi maahan ja nousi uudelleen ilmaan. Kone ylitti nopeasti State Highway 114 -maantien ja osui siellä olleeseen autoon ja lyhtypylvääseen. Kone jatkoi liukumista peltoa pitkin lentoaseman vieressä vasemmalla siivellään, kunnes silminnäkijät kertoivat nähneensä liekkejä vasemmassa siivessä. Kone osui keulastaan vesitankkiin kello 18:05.52 ja syttyi palamaan. Koneen peräosa kiepahti liukumaan takaperin ja pysähtyi lopulta vasemmalle kyljelleen.

### Kuolleet ja eloonjääneet

Koneessa kuoli 134 ihmistä ja selvisi 29. Kahden matkustajan vammat olivat liian vakavia, ja he menehtyivät noin kuukauden päästä onnettomuudesta. Yksi ihminen kuoli maassa koneen osuessa autoonsa maantiellä.

Onnettomuuden syy
-----------------

Onnettomuus johtui säästä. Tutkinnan mukaan lentoaseman ympärillä oli syntynyt pieni syöksyvirtaus eli mikropurkaus, joka työnsi konetta alaspäin. Syöksyvirtaus syntyy, kun ukkospilvi ja sen sisällä oleva sade painavat tarpeeksi paljon tulemaan alaspäin, ja se oli tarpeeksi voimakas pudottamaan lennon.

Lähteet
-------

1. 1 2 3 4  NTSB AAR-86-05 *ntsb.gov*. Viitattu 10.2.2018. (englanniksi)
2. 1 2  AAR8605 *ntsb.gov*.
3. ↑  Syöksyvirtaukset *ilmatieteenlaitos.fi*. Viitattu 10.2.2018.
Keittiömestari-ravintoloitsija Toni Kostian (Vuoden kokki 2016). Kuvaaja: Aino Huovio.
**Toni Kostian** on helsinkiläinen keittiömestari. Hän voitti Vuoden Kokki kilpailun vuonna 2016. Kostianin kilpailu-ura on monipuolinen. Hän on toiminut mm. vuosina 2011-2012 Suomen kokkimaajoukkueen kylmänkeittiön kapteenina. Ruotsalainen Restaurant Världen -lehti palkitsi hänet Chef of Chefs -tittelillä vuonna 2017.

Kostianin perusti vuonna 2015 ravintola Grönin yhdessä keittiömestari Lauri Kähkösen kanssa. Suomen Gastronomien Seura valitsi helsinkiläisen ravintola Grönin Vuoden ravintolaksi 2017. Kauppalehden Optio-lehti valitsi Grönin Suomen parhaaksi ravintolaksi vuonna 2017. Pohjoismainen White Guide 2018 -ravintolaopas nosti ravintola Grönin Suomen neljänneksi parhaaksi ravintolaksi. Vuonna 2018 ravintola Grön sai ensimmäisen Michelin-tähden. Aikaisemmin Kostian on työskennellyt mm. ravintola Kaskiksessa sekä Michelin-tähden saavuttaneissa ravintoloissa kuten ravintola Luomossa ja G.W. Sundmansilla.

Lähteet
-------

1. ↑  Vuoden Kokki *ELO-säätiö*. Viitattu 28.11.2017.
2. ↑  Svenska Gastronomipriset 2017 – alla vinnare *Restaurangvärlden*.  10.10.2017. Viitattu 28.11.2017. (ruotsiksi)
3. ↑  Vuoden ravintola 2017 löytyy Helsingistä – Grön tunnetaan kasvisvoittoisista annoksista ja alkuviineistä *Helsingin Sanomat*.  14.2.2017. Viitattu 28.11.2017.
4. ↑  Kärkipaikka vaihtui ensi kertaa vuosiin – tässä ovat Suomen parhaat ravintolat *Kauppalehti, kauppalehti.fi*.  8.6.2017. Viitattu 28.11.2017.
5. ↑  White Guide | The best restaurants in the Nordics *whiteguide-nordic.com*.  Arkistoitu 1.12.2017. Viitattu 28.11.2017. (englanniksi)
6. ↑  Eeropekka Rislakki: White Guide 2018: Ask on yhä Suomen paras ravintola | Viisitähteä *viisitahtea.com*. Viitattu 28.11.2017.
7. ↑  Mikko Takala: Michelin-tähtikantaan noussut Grön loihti Option pääsiäismenun  22.3.2018. Kauppalehti. Viitattu 6.4.2018.

Aiheesta muualla
----------------

* Vuoden kokki 2016 Toni Kostian, Ravintola Grön - Strive for the Perfect Kitchen (youtube.com)
*Tämä artikkeli käsittelee suomalaista lintutieteilijää. Juontaja-laulajasta kertoo artikkeli Toni Laaksonen (juontaja).*
Toni Laaksonen vuonna 2015.
**Toni Kristian Laaksonen** (s. 1973 Laitila) on suomalainen lintutieteilijä, joka tutkii evoluutioekologiaa ja populaatioekologiaa.

Laaksonen valmistui Turun yliopistosta maisteriksi vuonna 2000 pääaineena biologia (ekologia), ja suoritti jatko-opintonsa samassa yliopistossa tutkien petolintujen elinkiertoekologiaa professori Erkki Korpimäen ohjauksessa. Väitöskirja *Life history strategies of birds of prey in a variable environment* (Annales Universitatis Turkuensis AII:153. 143 p.) valmistui 2003. Hän jatkoi postdoc-tutkijana Turussa Esa Lehikoisen ryhmässä tutkien ilmastonmuutoksen vaikutuksia lintujen vuosikierrossa, sitten taas Korpimäen ryhmässä sekä myös Alankomaissa Netherlands Institute of Ecology -tutkimuslaitoksessa. Vuonna 2009 Laaksonen nimitettiin yli-intendentiksi Luonnontieteellisen keskusmuseoon Helsingissä ja 2011 yliopistonlehtoriksi Turkuun. Hän toimi viisivuotiskauden 2009–2014 virkavapaalla akatemiatutkijana.

Laaksonen on naimisissa ja hänellä on kaksi tytärtä.

Lähteet
-------

* Kotisivu[vanhentunut linkki] (englanniksi)
* Julkaisuluettelo (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Toni Laaksonen** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Alankomaat

 |

 |
**Coregonus** on lohikaloihin kuuluva siikojen suku. Suvun lajeja esiintyy laajalti halki pohjoisen pallonpuoliskon pohjoisosien viileissä järvivesissä. Jotkin lajit elävät myös meressä ja jokisuissa ja nousevat sisävesiin kutemaan. Suomessa katsotaan yleensä tavattavan kaksi luonnonvaraista *Coregonus*-lajia: siika (*Coregonus lavaretus*) ja muikku (*Coregonus albula*). Näiden lisäksi istutettuna esiintyy peledsiika (*Coregonus peled*).

Evoluutio ja luokittelu
-----------------------

Siikojen suvussa evoluutio on usein ollut hyvin nopeaa. Erilaisia morfologisesti, ekologisesti ja lisääntymiskäyttäytymiseltään erottuvia kantoja on kehittynyt jääkauden jälkeenkin, eri järvissä ja toisaalta saman järven sisällä. Samanlaisia muotoja on myös usein syntynyt itsenäisesti eri järvissä (konvergentti evoluutio). Tämän takia siikojen luokittelu on kauan ollut vaikeaa ja kiistanalaista. Käsitykset lajien lukumäärästä vaihtelevat suuresti. Nykykirjallisuus erottelee 78 lajia. Suomessa vallitsevan luokittelutavan mukaan lajeja on kuitenkin vain kymmenkunta.

Karkeammalla tasolla *Coregonus*-lajit on ryhmitelty kahteen alasukuun, *Coregonus* ("siiat") ja *Leucichthys* ("muikut"). Molekyylibiologiset tutkimukset ovat viitanneet siihen, ettei alasuku *Leucichthys* kuitenkaan edusta luonnollista, monofyleettistä ryhmää. Toisaalta nyt omaan sukuunsa *Stenodus* luettava nelma kuuluisi näillä perusteilla *Coregonus*-sukuun.

Uhanalaisuus
------------

Monet suvun ns. lajeista ovat uhanalaisia tai kuolleet sukupuuttoon. Merkittäviä hävinneiden populaatioiden asuttamia alueita ovat olleet muiden muassa Yhdysvaltojen ja Kanadan alueiden Suuret järvet sekä Euroopan Alppien vuoristossa sijaitsevat järvet. Kaikki siikakalat ovat Bernin sopimuksen III liitteen perusteella suojeltuja.

Lähteet
-------

* Hamada, M. M. Himberg, R. A. Bodaly, J. D. Reist, and N. Okada. 1998. Monophyletic origin of the genera Stenodus and Coregonus, as inferred from an analysis of the insertion of SINEs (short interspersed repetitive elements). *Arch. Hydrobiol. Spec. Issues Adv. Limnol.* 50:383–389.
* Nelson, Joseph S.: *Fishes of the World. 4th edition.*, s. 201. Wiley, 2006. ISBN 0-471-25031-7.

### Viitteet

1. ↑  Hannu Lehtonen: *Iso kalakirja – Ahvenesta vimpaan*. WSOY, 2003. ISBN 951-0-28134-4.
2. ↑  Species in the genus *Coregonus*. (peilipalvelin) *FishBase*. Froese, R. & Pauly, D. (toim.). Viitattu 27.7.2022. (englanniksi)

Aiheesta muualla
----------------

* Laji.fi: *Coregonus*
* UniProt: Taxonomy - *Coregonus* (englanniksi)
* PheroBase: Semiochemicals of Genus *Coregonus* (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q311392
* Wikispecies: Coregonus
* ADW: Coregonus
* BioLib: 15821
* BOLD: 4154
* EoL: 46563163
* EPPO: 1COEGG
* Fauna Europaea: 304660
* Fauna Europaea (new): f4bb9b7e-67dc-48b4-aa23-39c97471d3e7
* GBIF: 2350934
* iNaturalist: 87626
* ITIS: 161932
* NBN: NBNSYS0000188603
* NCBI: 27772
* WoRMS: 126139

 |

 |